钦定古今图书集成/明伦汇编/闺媛典/第294卷 > 皇清二十七 > 周晋继妻李氏
## 钦定古今图书集成/明伦汇编/闺媛典/第294卷 > 皇清二十七 > 周晋继妻李氏

按《延津县志》：“李氏，诸生周晋继妻。年二十，晋亡，姑耄，前室所遗一子二女俱幼，家贫室如悬罄，饥寒啼号，声不忍闻。母闵其穷苦，劝再醮。氏断发毁容，以死自誓，晨夕侍姑不怠。未几，姑殁，哀毁骨立，丧葬如礼，抚诸孤如己出。教子以义方，训女织纴，婚嫁及期，荆钗练裳，终身不改。”